PMIndiaData/PMIndiaSum huggingface dataset:
মন্ত্রীমন্দলনা মাইগ্রেন্তশিং/পন্দুনা লৈরিবা মাইগ্রেন্তশিংদা চিঞ্জাক মহৈ-মরোং ফংহন্নবগীদমক আত্মনির্ভর ভারত পেকেজ অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেন্ত্রেল পুলদগী মাইগ্রেন্ত/পন্দুনা লৈরিবা মাইগ্রেন্ত চাওরাক্না করোর ৮দা থা অনি (মে অমসুং জুন, ২০২০)গী ওইনা থাদা মীওই অমমম খুদিংগী চিঞ্জাক মহৈ-মরোং কিলোগ্রাম ৫ লেম্না ফংহন্নবা মসিগী এক্স-পোস্ত ফেক্তো অয়াবা পীখ্রে। মসিনা লুপা করোর ২,৯৮২.২৭কী ফুদ সবসিদী অমা ফংহল্লগনি। মখা তানা চাউরাক্না লুপা করোর ১২৭.২৫গী ইন্ত্রা-স্তেত ত্রান্সপোর্তেসনগী চাদিং অমসুং হেন্দলিং চার্জ অমদি দিলরগী মার্জিন/এদিস্নেল দিলর মার্জিন অদুসু কেন্দ্র সরকারনা পুগনি। ৱারোলগী মতুং ইন্না ভারত সরকারদগী অপুনবা সবসিদী অসি চাউরাক্না লুপা করোর ৩,১০৯.৫২ এস্তিমেৎ তৌরি। এলোকেসন অসিনা কোবিদ-১৯না থোকহল্লিবা শেনমিৎলোনগী অকায়বা পীরিবা অসিদা মাইগ্রেন্ত/পন্দুনা লৈরিবা মাইগ্রেন্তশিংনা মায়োক্নরিবা খুদোংচাদবশিং হন্থহল্লগনি।
প্রধান মন্ত্রীনা ২০২০গী ফেব্রুৱারী ৫দা লখনৌদা পাংথোক্কদৌরিবা দেফএক্সপো ২০২০গী হৌদোকপগী থৌরমদা সভাপতি ওইগনি

প্রধান মন্ত্রী শ্রী নরেন্দ্র মোদীনা ২০২০গী ফেব্রুৱারী ৫দা উত্তর প্রদেশকী লখনৌদা পাংথোক্কদৌরিবা দেফএক্সপো ২০২০গী হৌদোকপগী থৌরমদা সভাপতি ওইগনি। মসি বাইএলিয়েল মেগা দফেন্স একজিবিসন দেফএক্সপোগী ১১শুবা এদিসন্নি। এক্সপোদা মখোয়গী পোত্থোক উৎনবগীদমক নেস্নেল অমসুং ইন্তরনেস্নেল কম্পেনী ১০০০ হেনবগা লোয়ননা মসিনা ভারত্তা হৌজিক ফাউবদা খ্বাইদগী চাউবা দেফএক্সপোনি। এক্সপো অসিগী থিমদি ‘ইন্দিয়া: দি ইমর্জিং দিফেন্স মেনুফেকচরিং হব’ অসিনি। মসিগী পান্দম্না রুফ অমগী মখাদা দিফেন্স সেক্তরদা মাংজিল থাবা তেক্নোলোজীশিং পুরকপা অমসুং গবর্নমেন্ত, প্রাইবেত মেনুফেকচরশিং অমসুং স্তার্তঅপশিংগীদমক মশিং থিঙমদ্রবা খুদোংচাবশিং ফংহনবনি। থৌরম অসিনা লৈবাক্কী এরোস্পেস, দিফেন্স অমসুং সেক্যুরিতী ইন্তরেস্তশিংগী স্পেক্ত্রম পুম্বা কোন্সিনগনি। একজিবিসন অসিগী সব থিমদি ‘দিজিতেল ত্রান্সফোর্মেসন ওফ দিফেন্স’নি মদুনা অনৌবা তেক্নোলোজীশিং শিজিন্নবগী থোংদা তুংগী লানফমগী ৱাখল্লোনগা লোয়ননা চৎমিন্দুনা মীৎয়েংসু থমগনি। প্রর্থনাগী থৌরম লোইরবা মতুং প্রধান মন্ত্রী শ্রী নরেন্দ্র মোদীনা ইন্দিয়া অমসুং য়ু.পি. পেভিলিয়োনশিংদা চৎকনি। ‘ইন্দিয়া পেভিলিয়োন’না স্মোল এন্দ মেদিয়ম ইন্তরপ্রাইজেস (এস.এম.ই.শিং)/মাইক্রো,স্মোল এন্দ মেদিয়ম ইন্তরপ্রাইজেস (এম.এস.এম.ই.শিং) য়াওনা পব্লিক অমসুং প্রাইবেত সেক্তরগী মরক্তা অচেৎপা পার্তনরশিপ অদু উৎকনি। উত্তর প্রদেস পোভিলিয়োন্না রাজ্যদা শকখংলবা দিফেন্স কোরিদোরদা ইনবেস্তরশিংগীদমক রাজ্যগী ইন্দস্ত্রীগী থৌনা অমসুং অচৌবা পোতেন্সিয়েল অদু উৎকনি। উত্তর প্রদেশ সরকারনা অৱাংথংবা রাজ্যগী ইনাক খুল্লবা কলচরেল হেরিতেজ উৎনবা কলচরেল প্রোগ্রাম কয়াসু শিল লাংলি। ভিজিতরশিংগীদমক তোপ তোপ্পা এক্সপরিয়েন্স অমা তেন্ত সিতীদা প্লান তৌরি। পেভিলিয়োন অনিদা চৎলবা মতুং প্রধান মন্ত্রীনা লেন্দ সিস্তেমশিংগী ফুল লাইব দেমোন্সত্রেসন, এরো প্লেতফোর্মশিংগী ফ্লাইয়িং দিসপ্লে অমসুং নেভেল সিস্তেমশিংগী ওপরেসন দেমোন্সত্রেসন প্রিসাইদ তৌগনি। দেফএক্সপো ২০২০ অসিদা লৈবাক ৭০ হেনবনা শরুক য়ারবা য়ারি অমসুং মসি ইন্তরনেস্নেল দিফেন্স একজিবিসনগী খ্বাইদগী চাউবা মতৌ ওইগনি। এক্সপো মনুংদা মেমোরেন্দা ওফ অন্দরতেকিং কয়া অমা খুৎয়েক পীনরবা য়াই।
প্রধান মন্ত্রীনা ৱার্ল্দ বাইওফুয়েল দেদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ৱার্ল্দ বাইওফুয়েল দেগী থৌরমদা ঙসি নই দিল্লীদা লৌমীশিং, সাইন্তিস্তশিং, ইন্ত্রপ্রিনরশিং, মহৈরোইশিং, সরকারগী ওফিসিএলশিং অমসুং মীয়ামগী মীহুৎশিং, মখল-মখাগী মীওইশিংনা তিল্লবা মীফম অমদা ৱা ঙাংখ্রে। শ্রী মোদীনা থৌরম অদুদা হায়খি মদুদি বাইওফুয়েলদগী ২১শুবা চহি চাদা ভারতনা অনৌবা মতিক অমা ফংবা ঙমগনি। মহাক্না হায়খি মদুদি পাম্বী, মনা-মশিংদগী শেম্বা বাইওফুয়েল অসি খু্ঙ্গং অমসুং শহর অনিমক্তা লৈরিবা মীওইশিংগী পুন্সিদা চাউনা অহোংবা পুরকপা ঙমগনি। প্রধান মন্ত্রীনা হায়খি মদুদি বাইওফুয়েলদগী ইথানোল শেম্বগী খোংথাং অসি শ্রী অতল বিহারী বাজপেয়ীনা প্রধান মন্ত্রী ওইরিঙৈদা হৌদোকপীরম্বনি। ইথানোল ব্লেন্দিং প্রোগ্রামগী রোদমেপ (মশক-মতৌ) অসি ২০১৪গী মতুংদগী শেমখিবনি। খোংথাং অসিদগী শুপ্নগী লৌমী খক্তনা কান্নবা ফংবা নত্তনা মসিনা হৌখিবা চহিদা লুপা ক্রোর ৪গী ফোরেন এক্সচেঞ্জসু কনবা ঙমহল্লে অমসুং মথংগী চহি মরিদা মসি লুপা ক্রোর ১২ ফাওবা য়ৌহন্নবা পান্দম থম্লি। প্রধান মন্ত্রীনা হায়খি মদুদি বাইওমাসপু বাইওফুয়েলদা হোংদোক্নবগীদমক কেন্দ্র সরকারনা মশক থোক্না ইনভেস্ত তৌরি। লৈবাক অপুনবা অসিদা অনৌবা রিফাইনরী ১২ লিংখৎনবা থৌরাং তৌরি। থৌরাং অসিনা মশিং য়াম্না থবক পীবা ঙমহল্লগনি। প্রধান মন্ত্রীনা হায়খি মদুদি ঙসি জনধন, বনধন অমসুং গোবরধনগুম্বা স্কিমশিং অসিদগী লাইরবশিং, লৌমীশিং, ত্রাইবেলশিংগী পুন্সিদা পাক-চাউনা অহোংবা পুরকপদা মতেং ওইনরি। মহাক্না হায়খি মদুদি বাইওফুয়েলগী, য়াম্না চাউনা অহোংবা পুরক্নবগী পাঙ্গল অদু চুম্না শিজিন্নবদা মহৈরোইশিং, ওজাশিং, সাইন্তিস্তশিং, ইন্ত্রপ্রিনরশিং অমসুং মীচম মীয়াম্না শরুক য়ারবতদা ওইথোকপা ঙমগনি। মহাক্না তিনখিবা মীয়ামদা বাইওফুয়েলগী কান্নবা খুঙ্গংগী লমদম ফাওবা য়ৌহনবদা মতেং পাংনবা ফোংদোকখি। প্রধান মন্ত্রীনা থৌরম অদুদা ‘নেস্নেল বাইওফুয়েল পোলিসী ২০১৮’গী বুকলেৎ অমা ফোংদোকখি। মহাক্না ইনভাইরনমেন্তেল মন্ত্রালয়গী দিজিতেল প্লেতফোর্ম “পরিবেশ”সু হৌদোকখি।
প্রধান মন্ত্রীনা মীৎ উদ্রবশিংগী মতিক চারবা অনৌবা পরিংগী কোইনশিং রিলিজ তৌখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা মীৎ উদ্রবশিংগী মতিক চারবা অনৌবা পরিংগী কোইনশিং রিলিজ তৌখ্রে। অনৌবা পরিংগী শরুক ওইনা লুপা ১, লুপা ২, লুপা ৫, লুপা ১০ অমসুং লুপা ২০গী কোইনশিং রিলিজ তৌখি। কোইনশিং অসি ৭, লোক কল্যান মার্গতা পাংথোকখিবা থৌরম অমদা রিলিজ তৌখি, মফম অদুদা মীৎ উদ্রবা অঙাংশিংবু অখন্ননা বার্তন তৌখি। মখোয়বু হোস্ত তৌবগীদমক প্রধান মন্ত্রীনা নুংঙাইবা ফোংদোকখি অমদি মখোয়গা লোয়ননা উন্নদুনা ৱারী শানবগী খুদোংচাবা তঞ্জা পীবিবগীদমক মখোয়বু থাগৎপা ফোংদোকখি। প্রধান মন্ত্রীনা হায়খি মদুদি তোঙান তোঙানবা মওং মতৌগা লোয়ননা নৌনা চাইথোক্লিবা কোইনশিং অসিনা মীৎ উদ্রবশিংদা চাউনা কান্নহল্লগনি। অনৌবা পরিংগী কোইনশিং অসিনা মীৎ উদ্রবশিংদা হেন্না লায়থোকহনবতা নত্তনা মখোয়বু থাবজবা হেঙ্গৎহল্লগনি হায়না প্রধান মন্ত্রীনা ফোংদোকখি। মীমান্নদ্রবা শোইনায়রবা কাংলুপকী যাইফনবগীদমক্তা কেন্দ্র সরকারনা লৌখৎলিবা অনৌবা খোংথাং কয়াগী মতাংদা প্রধান মন্ত্রীনা পনখি। প্রধান মন্ত্রীনা নেস্নেল ইন্সতিত্যুৎ ওফ দিজাইনবু মওং মতৌ পুথোকপগীদমক অমদি সেক্যুরিতী প্রিন্তিং এন্দ মিন্তিং কোর্পোরেসন ওফ ইন্দিয়া লিমিতেদ অমসুং শেল-থুম মন্ত্রালয়বু অনৌবা কোইনশিং পুথোকপগীদমক থাগৎপা ফোংদোকখি। প্রধান মন্ত্রীগা লোয়ননা উন্নদুনা ৱারী শানখিবা অদুদা অঙাংশিংনা প্রধান মন্ত্রীবু অনৌবা কোইনশিং পুথোকপগীদমক থাগৎপা ফোংদোকখি। মসিগী কোইনশিং অসিনা মখোয়গী নুমিৎ খুদিংগী পাংথোক্লিবা থবক থৌরমশিংদা লায়থোকহল্লগনি হায়না মখোয়না মখা তাখি। মীৎ উদ্রবশিংনা শিজিন্নবদা হেন্না লায়থোকহন্নবগীদমক অনৌবা পরিংগী চাইথোক্লিবা কোইনশিংদা অনৌবা মওং মতৌ কয়া অমা হাপচিল্লে। কোইনশিং অসি শেলয়েক অনেম্বদগী অৱাংবগী মতুং ইন্না পীকপা-চাউবা অমদি লুম্বা খেৎনহল্লে। লুপা ২০গী নৌনা হাপচিল্লবা কোইন অসি মায়কৈ ১২ লৈবা কোইন অমা ওইরি। লেমহৌরিবা কোইনশিং অদুনা কোরোক কোইবা মওংশিংগী ওইগনি। শেল-থুমগী কেন্দ্র মন্ত্রী, শ্রী অরুন জেৎলী অমসুং শেল-থুমগী রাজ্য মন্ত্রী শ্রী পোন রাধাকৃষ্ণসু থৌরম অদুদা শরুক য়াখি।
মন্ত্রীমন্দলনা নেস্নেল কম্মিসন ফোর হোমিওপেথী বিল, ২০১৯দা ওফিসিয়েল এমেন্দমেন্ত অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হোমিওপেথী সেন্ত্রেল কাউন্সিল (ঐচ.সি.সি.) এক্ত, ১০৭৩দা এমেন্দিংগীদমক নেস্নেল কম্মিসন ফোর হোমিওপেথী বিল, ২০১৯দা ওফিসিয়েল এমেন্দমেন্ত অয়াবা পীখ্রে।হৌজিক্কী ওইনা বিল অসি রাজ্য সভাদা পন্দুনা লৈরি। এমেন্দমেন্ত অসিনা তৌগদবা: • হোমিওপেথী এদজুকেসনগী লমদা দরকার ওইবা রেগুলেতরী রিফোর্মশিং শোইহন্দবা। • মীচম প্রজাগী ইন্তরেস্তকীদমক ত্রান্সপরেন্সী অমসুং একাউন্তেবিলিতী ঙমহনবা। কম্মিসন অসিনা লৈবাক্কী মফম খুদিংমক্তা অহোংবা মমলগী হেল্থকেয়ার ফংহন্নবা প্রমোৎ তৌগনি। য়ুমফম: হোমিওপেথী সেন্ত্রেল কাউন্সিল (ঐচ.সি.সি.) এক্ত, ১৯৭৩ অসি সেন্ত্রেল রেজিস্তর ওফ হোমিওপেথীগী মেন্তিনেনেসকীদমক অমসুং মদুগা মরী লৈনবা হিরমশিংগীদমক, হোমিওপেথীগী এদজুকেসন অমসুং প্রেক্তিসকী রেগুলেসনগীদমক সেন্ত্রেল কাউন্সিল ওফ হোমিওপেথী অমগী কন্সতিত্যুসনগীদমক লিংখৎখি। মসিগী এক্ত অসি ইন্দিয়ান মেদিকেল কাউন্সিল এক্ত, ১৯৫৬কী পেতর্নদা মোদেল তৌবনি। পাক চাউরবা ফঙ্কসনশিং, কন্সতিত্যুসন, শক্তি শেম্বগী রেগুলেসন অসি মেদিকেল কাউন্সিল ওফ ইন্দিয়াগা মান্নৈ। এক্ত অসিনা হোমিওপেথীদা মেদিকেল এদজুকেসন অমসুং প্রেক্তিসকী গ্রোথকীদমক অচেৎপা য়ুমফম পীরি।
মন্ত্রীমন্দলনা সিল্কৱার্ম অমসুং সিল্ক ইন্দস্ত্রীশিংগী লমদা কোলাবোরেতিব রিসার্সকীদমক ভারত অমসুং জপানগী মরক্তা এমওয়ু চৎনহনখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সিল্কৱার্ম অমসুং সিল্ক ইন্দস্ত্রীশিংগী লমদা কোলাবোরেতিব রিসার্সকীদমক সেন্ত্রেল সিল্ক বোর্দ (সিএসবি), ইন্দিয়া অমসুং নেস্নেল ইন্সতিট্যুত ওফ এগ্রোবাইওলোজিকেল সাইন্সেস (এনআইএএস), জপানগী মরক্তা মেমোরেন্দম ওফ অনদর্সতেন্দিং অমা চৎনহনখ্রে । এমওয়ু অসি ইন্দিয়ান ত্রোপিকেল কন্দিসনশিংগীদমক চান্নবা সিল্কৱার্মগী প্রোলিফিক বাইভোলতাইন হাইব্রিদশিং দিবেলপ তৌনবগীদমক কোলাবোরেতিব রিসার্স অমা পায়খৎনবগীদমক সিএসবি অমসুং এনআইএএসকী মরক্তা ১১.১১.২০১৬তা খুৎয়েক পিনখি । এমওয়ু অসি সাইন্তিফিক অমসুং তেক্নোলোজিকেলগী মওং মতৌনি । মসিনা প্রোলিফিক হাইব্রিদ সিল্কৱার্মশিং দিবেলপ তৌবদা মতেং ওইরগনি, মদুনা ইন্দিয়ান সেরিকলচর ইন্দস্ত্রীগী মেনুফেকচরিং কেপাসিতী অমসুং ক্বালিতী স্তেন্দর্দশিং ফগৎহল্লগনি অমসুং মদুনা মরম ওইরগা সিল্ক অমসুং সিল্ক প্রদক্তশিংগী এক্সপোর্ত হেঙ্গৎহল্লগনি । মসিমশু থাজবা থমলি মদুদি এমওয়ু অসিগী মতুং তাথরকপদা, ইন্দিয়ান তেক্সতাইল অমসুং ফিগী ইন্দস্ত্রীনা ৱার্ল্দ ক্লাস সিল্ক অমসুং সিল্ক পোৎথোকশিং পুথোকপা ঙমহল্লগনি । ক্বালিতী অমসুং প্রদক্তিবিতী ফগৎলকপনা অরোইবদা সিল্ক পোৎথোকশিংগী এক্সপোর্ত হেঙ্গৎলগনি ।
কম্পিতিসন কম্মিসন ওফ ইন্দিয়া অমসুং কম্পিতিসন কম্মিসন ওফ মোরিসিয়সকী মরক্তা খুৎয়েক পীনখিববু কেবিনেৎনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা মন্ত্রী-মন্দলনা কম্পিতসন কম্মিসন ওফ ইন্দিয়া (সি.সি.আই.) অমসুং কম্পিতসন কম্মিসন ওফ মোরিসিয়স (সি.সি.এম.)কী মরক্তা কম্পিতিসন লো অমসুং পোলিসীগী থৌওংদা খুৎশম্ননববু খুমাং চাউশিলহন্নবা অমসুং মপাঙ্গল লৈহন্নবগীদমক্তা খুৎয়েক পীনখিবা মেমোরেন্দম ওফ অন্দর্স্তেন্দিং (এম.ও.য়ু.)বু অয়াবা পীখ্রে। থবক্তা পাংথোকপগী থৌরাং অমসুং পান্দম এম.ও.য়ু. অসিনা কম্পিতিসন লো অমসুং পোলিসীগী হীরমশিংদা ই-পাউ লান্নবা, খ্বাইদগী ফবা থৌওং লান্নবা অমসুং কেপাসিতী বিলদিংগী থৌওংশিংবু খুমাং চাউশিলহন্নবা অমসুং মপাঙ্গল লৈহনবগী পান্দম থম্মি। থৌওং অসিনা তেক্নিকেল কো-ওপরেসন, এক্সপেরিএন্স লান্নবা অমসুং খুৎশম্নবগী থৌওংবু থবক্তা পাংথোকপগী হীরমশিংদা অমগা-অমগগী মরক্তা তাংবানবা হেনগৎহন্নবা পাংথোকপনি। মসিগী মহৈনা কঞ্জ্যুমরশিংদা কান্নবা পীগনি অমসুং ইক্বিতী অমসুং ইনক্লুসিবনেস লৈহনগনি। চৈথেং সি.সি.আই. অমসুং সি.সি.এম.গী এম.ও.য়ু. অসিদগী থাজবা থম্বশিং- ক) মালেমগী ত্রেদতা অহোংবা লৈহনবা এন্তি-কম্পিতিতিবকী অথিংবশিংদা মিৎয়েং চঙবা; খ) সি.সি.আই.না কম্পিতিসন এক্ত, ২০২১বু থবক্তা পাংথোকপদা মওং হেন্না চুমহনবা; গ) কম্পিতিসন পোলিসীবু হেন্না নীংথিজনা খঙহনবা; ঘ) কেপাসিতী বিলদিং; ঙ) দিপ্লোমেতিক ওইবা কান্নবা পুরকপা; কোর্পোরেত এফিয়র্স মন্ত্রালয়গী কম্পিতিসন কম্মিসন ওফ ইন্দিয়ানা ভারতকী মাইকৈদা অমসুং কম্পিতিসন কম্মিসন ওফ মোরিসিয়সনা অতোপ্পা মাইকৈদদা লৈদুনা মেমোরেন্দম ওফ অন্দর্স্তেন্দিং অসিগী খ্বাইদগী কান্নবা ফংবা কাঙলুপ ওইগনি। বেকগ্রাউন্দ কম্পিতিসন এক্ত, ২০০২গী সেক্সন ১৮না সি.সি.আই.বু মীরম লৈবাক অমা হেক্তগী এজেন্সী অমা হেক্তগী মরক্তা মখোয়গী মথৌ পাংথোক্নবা নত্ত্রগা এক্ত অসিগী মখাদা লৈবা মথৌশিং পাংথোক্নবা মেমোরেন্দম ওফ অন্দর্স্তেন্দিং নত্ত্রগা শিন-লাঙবগী থৌওং পাংথোকপা য়াহল্লি।
ভারতকী অহানবা প্রধান মন্ত্রী পন্দিৎ জৱাহরলাল নেহরুগী মপোক নুমিৎতা প্রধান মন্ত্রীনা ইকায়খুম্নবা উৎলি

ভারতকী অহানবা প্রধান মন্ত্রী পন্দিৎ জৱাহরলাল নেহরুগী মপোক নুমিৎতা প্রধান মন্ত্রী নরেন্দ্র মোদীনা ইকায়খুম্নবা উৎলি। “মহাক্কী মপোক নুমিৎতা ঐখোয়গী অহানবা প্রধান মন্ত্রী পন্দিৎ জৱাহরলাল নেহরুবু নীংশিংজরি। ঐখোয়গী নীংতম ইহৌ মনুংদা অমসুং মহাক্না প্রধান মন্ত্রী ওইরিঙৈ মতমদা মহাক্না তৌরম্বা থবকশিং ঐখোয়না নীংশিংলি” হায়না প্রধান মন্ত্রীনা হায়খি।
মেঘালয়গী হান্নগী রাজ্যপাল শ্রী এম.এম. জেকোবনা লৈখিদবদা প্রধান মন্ত্রীনা অৱাবা ফোংদোকখ্রে

মেঘালয়গী হান্নগী রাজ্যপাল শ্রী এম.এম. জেকোবনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “মেঘালয়গী হান্নগী রাজ্যপাল শ্রী এম.এম. জেকোবনা লৈখিদবদা অৱাবা ফোংদোকচরি। মহাক্না খুন্নাই অসিদা পর্লিয়ামেন্ততরিয়ান অমা ওইনা, মন্ত্রী অমা ওইনা অমদি রাজ্যপাল অমা ওইনা মশক নাইবা থৌদাংশিং লৌবীখি। মহাক্না কেরলাগী চাউখৎ থৌরাংগীদমক থোইদোক হেন্দোকপা থবক তৌবীরম্মি। মহাক্কী ইমুং মনুংগী অৱাবদা শরুক য়াজরি।”
এফ.আই.জি. ৱার্ল্দ চেলেঞ্জ কপকী ভোল্ত মশান্নদা সনাগী তকমান লৌরকপদা প্রধান মন্ত্রীনা দিপা কর্মাকরগী মফমদা নুংঙাইবা ফোংদোকখ্রে

এফ.আই.জি. ৱার্ল্দ চেলেঞ্জ কপকী ভোল্ত মশান্নদা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা দিপা কর্মাকরগী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “দিপা কর্মাকরগীদমক ভারতনা চাউথোকচরি! তর্কীগী মর্সিন্দা পাংথোকপা এফ.আই.জি. ৱার্ল্দ চেলেঞ্জ কপকী ভোল্ত মশান্নদা সনাগী তকমান অমা লৌরকপদা মফমদা নুংঙাইবা ফোংদোকচরি। মীথোই মিহেনলক্লিবা অসি মহাক্কী অচেৎপা খুৎপায় অমসুং শিগনি-নাগনি খঙদবা এতিচুদ অদুগী খুদম্নি।”
মন্ত্রীমন্দলনা ন্যু এন্দ রিন্যুয়েবল ইনর্জীগী লমদা তেক্নিকেল বাইলেতরেল কোওপরেসন্দা ভারত অমসুং ফ্রান্সকী মরক্তা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ন্যু এন্দ রিন্যুয়েবল ইনর্জীগী লমদা তেক্নিকেল বাইলেতরেল কোওপরেসন্দা ভারত অমসুং ফ্রান্সকী মরক্তা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী ওক্তোবর ৩দা খুৎয়েক পীনখিবনি। শক্তমশিং ভারত অমসুং ফ্রান্সনা ম্যুচেল বেনিফিৎ, ইক্বেলিতী অমসুং রেসিপ্রোসিতীদা য়ুমফম ওইরগা ন্যু অমসুং রিন্যুয়েবল ইশুশিংদা তেক্নিকেল বাইলেতরেল কোওপরেসন পুক্নিং থৌগৎনবা অমসুং প্রমোৎ তৌনবা কোওপরেতিব ইন্সতিত্যুস্নেল রিলেসনশিপ অমগীদমক য়ুমফম অমা ইস্তাব্লিস তৌনবা পান্দম থম্লি। তেক্নিকেল কোওপরেসন অসিনা জোইন্ত রিসর্স ৱার্কিং গ্রুপশিং, পাইলোৎ প্রোজেক্তশিং, কেপাসিতী বিলদিং প্রোগ্রামশিং, স্তদী তুর, কেস স্তদীশিং অমসুং এক্সপরিয়েন্স/এক্সপর্তিজকী সেয়ারিং কোনশিনগনি। কানবশিং য়ানা ৱারোল অসিনা ভারত অমসুং ফ্রান্সকী মরক্তা বাইলেতরেল কোওপরেসন হেঙ্গৎহনবদা মতেং ওইরগনি।
পোস্ত দিপার্তমেন্তগী গ্রামীন দাক সেবক (জি সি এস) শিংগী খুৎশুমল অমসুং এলাৱেন্সশিং শেমদোকপদা মন্ত্রী মন্দলনা অয়াবা পীখ্রে

প্রধান মন্ত্রী নরেন্দ্র মোদীনা লুচীংদুনা ঙসি ফমখিবা কেন্দ্রগী মন্ত্রী মন্দলগী মীফম্না পোস্ত দিপার্তমেন্তগী গ্রামীন দাক সেবক (জি সি এস)শিংগী খুৎশুমল অমসুং এলাৱেন্সশিং শেমদোকপদা অয়াবা পীখ্রে। শেমদোক্লবা খুৎশুমল অদুনা ২০১৮-১৯দা লুপা কোতি ১২৫৭.৭৫ (নন-রেকরিং এক্সপেন্দিচর-লুপা কোতি ৮৬০.৯৫ অমসুং রেকরিং এক্সপেন্দিচর-লুপা কোতি ৩৯৬.৮০) চাদিং তৌগনি। শেমদোক্লবা খুৎশুমল অসিনা গ্রামীন দাক সেবক লাখ ৩.০৭তা কান্নবা ফংহল্লগনি। অকুপ্পা ৱারোলশিং: তাইম রিলেতেদ কন্তিন্যুতী এলাৱেন্স (তি আর সি এ)গী মওং শেমদোক্লে। জি দি এসশিং কাংলুপ অনি থোক্না হায়বদি, ব্রাঞ্চ পোস্ত মাস্তর (বি পি এম) অমসুং এসিস্তেন্ত ব্রাঞ্চ পোস্ত মাস্তর (এ বি পি এম) হায়না খাইদোক্লে। হৌজিক লৈরিবা তি আর সি এগী স্লেপ ১১ অসি শুপ্নগী স্লেপ ৩দা বি পি এমগী লেবেল অমমমগা পুনশিল্লে। অনৌবা চৎনরবা তাইম রিলেতেদ কন্তিনুইতি এলাৱেন্স (তি আর সি এ)গী মওং মখাদা পীরি: জি দি এস মখল অনিগী থবক শুবগী পুংশিং/থাক্তা য়ুমফম ওইরগা চৎনগদবা মিনিমম তি আর সি এ সি.নং. কাংলুপ পুং ৪/লেভেল ১গী মিনিমম তি আর সি এ পুং ৫/লেভেল ২গী মিনিমম তি আর সি এ ১ বি পি এম লুপা ১২০০০ লুপা ১৪৫০০ ২ এ বি পি এম/দাক সেবকশিং লুপা ১০০০০ লুপা ১২০০০ দিয়ারনেস এলাৱেন্স মখা তানা তোখাইবা শরুক অমা ওইনা পীগনি অমসুং মতম মতমগী মতুংইন্না শেমদোক্কনি। অনৌবা স্কিম অমা চৎনদ্রি ফাওবা লুপা ৭০০০না বেসিক তি আর সি এ অমসুং দি এ ওইরগা এক্স-গ্রেসিয়া বোনস খোৎপা মখা তানা চৎথনবা ৱারেপ লৌরে। ১-১-২০১৬গী মতমগী এরিয়রশিং য়াওনা চৎনবা হৌদ্রি ফাওবগী এরিয়র অসি ফেক্তর ২.৫৭না বেসিক তি আর সি এ হেনগৎলগা পীগনি। এরিয়রশিং অমুক্তদা পীথোক্কনি। vii. জি দি এসশিংনা হায়জরকপদা য়ুমফম ওইরগা চহিগী হেনগৎপা চাদা ৩ ওইগনি অমসুং হেনগৎলিবা অদু চহি খুদিংগী জনৱারী ১ নৎত্রগা জুলাই ১ পীগনি। অনৌবা রিক্স এন্দ হার্দসিপ এলাৱেন্স হৌদোক্লে। অতোপ্পা এলাৱেন্সশিং হায়বদি, ওফিস মেনতিনেন্স এলাৱেন্স, কম্বাইন্দ দ্যুতী এলাৱেন্স, কেস কনবিয়েন্স চার্জ, সাইকল মেনতিনেন্স এলাৱেন্স, বোদ এলাৱেন্স অমসুং ফিক্স স্তেসনরী চার্জশিং নৌনা শেমদোক্লে। থবক ওইনা পাংথোক্নবা লাল্লোং অমসুং পান্দমশিং: শেমদোকপা অসিনা খুৎশুমলশিং, এলাৱেন্সশিং অমসুং অতৈ কান্নবশিং গ্রাম দাক সেবকশিংনা ফংলগনি। মসিনা খুঙ্গংগী লমদা পোস্তগী খুদোংচাবশিং ফজনা ফংহনা ঙম্লগনি। হেনগৎনবা থৌরাং তৌরিবা শেলফম অসিনা মখোয়গী পুন্সি মহিং ফগৎলগনি। ইথিল : খুঙ্গং অমসুং মনুং হুনজিনবা মফমশিংদা পাউ ফাওননবা অমসুং শেল-থুমগী থবকশিংদা ব্রাঞ্চ পোস্ত ওফিসশিংনা মরুওইবা থৌদাং লৌরি। কস্তমরশিংদা শেল পীনবা পোস্ত মাস্তরশিংনা য়াম্লবা শেলফম পায়রি, মরম অসিনা মখোয়না মরম চানা থবক তৌদবা য়াদে। খুৎশুমল হেনগৎপা অসিনা মখোয়না থৌদাং লৈনা থবক তৌবা হেনগৎকনি। মরুওইনা, ইন্দিয়া পোস্ত পেমেন্ত বেঙ্ক (আই পি পি বি )না থবক হৌরকপদগী সি দি এসগী মশাশিংনা খুঙ্গংগী মীয়ামদা শেল-থুমগী খুদোংচাবা ফংহনবদা মরুওইবা থৌদাং লৌরক্কনি। বেকগ্রাউন্দ : লিগুলর এম্প্লোয়ী হাপ্পদা মরম চাদবা খুঙ্গংগী মফমশিংদা পোস্তকী মরুইবা থবকশিং ফজনা ফংহন্নবা পান্দমদা চহি ১৫০গী মমাংদগী পোস্ত দিপার্তমেন্তনা অহেনবা দিপার্তমেন্তগী সিস্তেম অমা চৎনদুনা লাক্লি। গ্রামীন দাক সেবক ব্রাঞ্চ পোস্ত মাস্তরশিংনা এক্সত্রা দিপার্তমেন্তেল ব্রাঞ্চ পোস্ত ওফিস ১,২৯,৩৪৬ থবক তৌদুনা লাক্লি। গ্রামীন দাক সেবকশিং অসি নোংমগী মনুংদা পুং ৩দগী ৫ ফাওবা থবক তৌরি অমসুং মশাগী অমসুং মখোয়গী ইমুং-মনুংগী অহেনবা ইনকম তাল্লি। মখোয় চহি ৬৫ ফাওবা থবক তৌগনি।
হরিদ্বারদা উমিয়া ধাম আশ্রমগী শঙ্গাবগী খুদম ওইনবা থৌরমগী অপুনবা মীফম অমদা প্রধানমন্ত্রীনা ভিদীও কনফরেন্সকী খুথাংদা ৱা ঙাংখ্রে

হরিদ্বারদা উমিয়া ধাম আশ্রমগী শঙ্গাবগী খুদম ওইনবা থৌরমগী অপুনবা মীফম অমদা প্রধানমন্ত্রী শ্রী নরেন্দ্র মোদীনা ঙসি ভিদীও কনফরেন্সকী খুথাংদা ৱা ঙাংখ্রে । প্রধানমন্ত্রীনা হায়খি মদুদি ভারত্তা স্পিরিচুয়েল ইন্সতিট্যুতশিংনা, সোসিয়েল রিফোর্ম শন্দোক্নবা কেন্দ্র অমা ওইরি । ভারত্তা তুরিজমবু এন্সিয়েন্ত কনসেপ্ত অমসুং স্পিরিচুয়েল ত্রেদিসন ওইনা মহাক্না ফোংদোকখি । ঙসি শঙ্গাগদৌরিবা আশ্রম অসিনা হরিদ্বারদা লাকপা লাইনিংবশিংদা কান্নবা ফংহল্লগনি হায়না মহাক্না ফোংদোকখি । য়াত্রাগী ৱাখল্লোন অসি ঐখোয়গী কলচরগী অপুনবা শরুক অমনি হায়না মহাক্না ফোংদোকখি । য়াত্রা অমগী খুথাংদা, ঐখোয়না অমুক্তা উখিদ্রিবা লৈবাক অসিগী তোঙান তোঙানবা মফমশিংগা লোয়ননা শকখং মায়খংনহল্লি হায়না মহাক্না হায়খি । প্রধানমন্ত্রীনা হায়খি মদুদি ইমা উমিয়াগী ভক্তশিংনা পাংথোক্লিবা থবক অসিনা মীওই কয়াগী পুন্সিদা শোক্না শম্নহল্লে । মখোয়না জেন্দর ইক্বেলিতীদা এৱারনেস অমা পিররে । মখোয়না “বেতি বচাও, বেতি পরাও”গী পাওজেলবু মখা তানা শন্দোকপগীদমক্তা, মহাক্না অখন্ননা মেহসানা জিলাগী নুপীশিংবু থাগৎপা ফোংদোকখি । প্রধানমন্ত্রীনা ইমা উমিয়াগী ভক্ত পুম্নমক্তা স্বচহগ্রাহিস ওইনবা আপিল তৌখি, অমসুং স্বচ ভারত মিসনদা পুক্নিং থৌগৎখি ।
অহোংবা পুরকপা অমসুং মখল-মখা য়াম্বা অসি ঐখোয়গী স্তার্তঅপশিংগী অচৌবা য়ু.এস.পি. অনিনিঃ পি.এম. মোদী

প্রধান মন্ত্রীনা হায়খ্রে মদুদি স্তার্তঅপকী তাইবঙগী খ্বাইদগী চাউবা য়ু.এস.পি. অসি অহোংবা পুরকপা অমসুং মখল-মখা য়াম্বগী মতিক অসিনি। মহাক্না ঙসি ‘প্রারম্ভঃ সতার্তঅপ ইন্দিয়া ইন্তর্নেস্নেল সমিৎ’তা ভিদিও কনফরেন্সকী থোংদা ৱা ঙাংখি। অহোংবা অসিনা স্তার্তঅপশিংবু অনৌবা থৌওং, অনৌবা তেক্নোলোজী অমসুং অনৌবা লম্বীদা চংশিনবা ঙমহল্লি। মসিনা ঐখোয়গী ৱাখল্লোন অসিবু হোংদোকহল্লি। মখল-মখা য়াম্বনা মরম ওইদুনা, মশিং য়াম্না তোঙান তোঙানবা ৱাখল্লোন হেনগৎলক্লি, মদুনা তোঙান তোঙানবা লমশিংদা অমুক্তা ওইখিদ্রিবা মওংদা য়াওলগী মায়কৈদা পুশিল্লি। মসিনা লম কয়াদা অনৌবা য়াওল পুরক্লি। ইকোসিস্তেমগী খ্বাইদগী চাউবা কান্নবদি, ওইরিবা ফিভম অদুগা চান্নহনবগী মহুত্তা মদুদা হেন্না পুক্নীং লুপশিনহনবা ওইহল্লি। শ্রী মোদীনা হায়খি মদুদি ভারতনা ঙসি তৌরিবা থবক মওং অসিদা মসিগী ‘তৌবা ঙমগনি’ হায়বা ৱাখল্লোন অসি উৎথোক্লি। প্রধান মন্ত্রীনা, দিসেম্বর ২০২০দা পেমেন্ত সিস্তেমদা অনৌবা য়াওল অমা পুরকখিবা, ভিম য়ু.পি.আই.গী খুদম পনখি, ভারত্তা য়ু.পি.আই.গী থোংদা লুপা করোর লাখ ৪গী শেনফম ত্রান্সেক্সন তৌখি। মতৌ অসুম্না ভারত অসি সোলর অমসুং এ.আই.সেক্তরদসু মাংজিল থারি।
য়ু.এস.কী ক্লাইমেৎকী স্পেসিএল প্রসিদেন্সিএল এনভোই ঐচ.ই. মিস্তর জোন কেরীনা প্রধান মন্ত্রী শ্রী নরেন্দ্র মোদীগা উনখ্রে

য়ু.এস.কী ক্লাইমেৎকী স্পেসিএল প্রসিদেন্সিএল এনভোই ঐচ.ই. মিস্তর জোন কেরীনা ঙসি প্রধান মন্ত্রী শ্রী নরেন্দ্র মোদীগা উনখ্রে। মিস্তর কেরীনা রাস্ত্রপতি বাইদেনগী য়াইফ-পাউজেল প্রধান মন্ত্রীদা পাউদমখি। প্রধান মন্ত্রীনা ক্বাদ লীদর্স সম্মিৎ য়াওনা হন্দক্তা রাস্ত্রপতি বাইদেনগা লোইননা ৱারী শাখিবশিং অদু নীংশিংখি অমসুং মহাক্না মিস্তর কেরীদা মহাক্কী য়াইফ-পাউজেল রাস্ত্রপতি বাইদেন অমসুং উপ-রাস্ত্রপতি কমালা হেরিসতা পীবীনবা হায়খি। মিস্তর কেরীনা প্রধান মন্ত্রীদা ভারত্তা হৌখিবা নুমিৎ নিনি অসিদা পাঙথোকপা কান্নরবা খন্ন-নৈনবশিং অদুগী মতাংদা খঙহনখি। মহাক্না অচৌবা রিন্যুএবল ইনর্জী প্লানশিং য়াওনা ভারতকী ক্লাইমেৎ এক্সনশিংসু শীংথাখি। মহাক্না প্রধান মন্ত্রীদা এপ্রিল ২২-২৩, ২০২১দা পাঙথোক্নবা মতম লেপ্লবা লীদর্স সম্মিৎ ওন ক্লাইমেৎকী মতাংদা খঙহনখি। প্রধান মন্ত্রীনা ভারতনা পেরিস এগ্রীমেন্তগী মখাদা লৈবাক অসিগী শরুক তমফম থোকপা অদু তম্বা ঙম্নবা হৌৎনরি অমসুং মসি পাঙথোক্নবা ঙম্নবা হোৎনরিবা লৈবাক খরগী মনুংদা ভারতসু চল্লি হায়না ফোঙদোকখি। মিস্তর কেরীনা য়ুনাইতেদ স্তেৎনা গ্রীন তেক্নোলোজীশিং অমসুং মথৌ তাবা শেনথুম অরাইবা মওংদা ফংহন্দুনা ভারতকী ক্লাইমেৎ প্লানশিংদা মতেং পাংগনি হায়না ফোঙদোকখি। প্রধান মন্ত্রীনা মরু ওইনা ইন্নোবেসন্দা শেল থাদবা অমসুং গ্রীন তেক্নোলোজীশিং খোঙজেল য়াংনা শিজিনহন্নবা ভারত অমসুং য়ুনাইতেদ স্তেৎকী মরক্তা পীনরিবা কোওপরেসন অসিনা অতোপ্পা লৈবাকশিংদা অফবা খুদম অমা ওইরগনি হায়না ফোঙদোকখি।
পি পি পি মওংদা লৈবাক শীনবা থুংনা ইন্দিয়ন ইন্সতিত্যুৎ ওফ স্কিল্স লিংখৎপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পব্লিক প্রাইবেৎ পার্তনরশিপ (পি পি পি)দা লৈবাকী মফম কয়াদা ইন্দিয়ন ইন্সতিত্যুৎ ওফ স্কিলস (আই আই এস ) লিংখৎপা য়ারে , মসিদা দরকারগী মতুংইন্না অমসুং মচাক-মথুম লৈবগী মতুংইন্না আই আই এস লিংখৎনবা মফম খনগনি । কান্নবশিং : আই আই এসশিং লিংখৎপা অসিনা অৱাংবা থাক্কী স্কিল ত্রেনিং, এপ্লাইৎ রিসর্স এজুকেসন পীদুনা ভারতকী ইকনোমোনীগী মরুওইবা সেক্তরশিং মালেমগী থাক্তা চাংদম্নবা হেনগৎহনগনি । মসিনা লৈবাক অসিনগী নহারোলশিং অৱাংবা থাক্কী ত্রেনিং ফংবা ঙম্লগনি অমসুং মসিনা উদ্যোক্কা শম্নবা ঙমহনগনি অমসুং সেক্তর খুদিংমক্তা মালেমগী ওইনা চাংদম্নবা ঙমগনি । প্রাইবেৎ সেক্তরগী খুদোংচাবা লৌদুনা অমসুং সরকারগী লম পব্লিক কেপিতেল ওইনা শীজিন্নদুনা মসিনা অফবা চাংদম্নবা য়ারবা অনৌবা ইন্সতিত্যুৎশিং শেমগৎকনি ।
প্রধান মন্ত্রীনা কেদারনাথ রিকন্সত্রক্সন প্রোজেক্ত য়েংশিনখ্রে

প্রধান মন্ত্রীনা ঙসি উত্তরাখন্দগী রাজ্য সরকারগা লোইননা ভিদিও কনফরেন্সকী থোংদা কেদারনাথ ধাম দিবেলপমেন্ত অমসুং রিকন্সত্রক্সনগী প্রোজেক্ত য়েংশিনখ্রে। তীর্থ মফম অসিবু অমুক নৌনা শেমগৎ-শাগৎনবগী ৱাখল্লোন থম্লদুনা প্রধান মন্ত্রীনা হায়খি মদুদি রাজ্য সরকারনা কেদারনাথ অমসুং বদ্রিনাথকুম্বা শেংলবা মফমশিং অসি মতম চুপ্পদা মীয়াম পু্ম্বনা খঙনবা মওংদা অমসুং অকোইবগী ফিভমগা চান্ননা অমসুং মহৌশা অমসুং মাসিগী অকোইবদা লৈরিবশিং অদুগা চুশিন্নগদবা মওংদা রাজ্য সরকারনা শেমগৎনবা প্রোজেক্তশিং অসিগী ৱাখল্লোনশিং অদু শাগৎকদবনি অমসুং দিজাইন শেমগদবনি। হৌজিক্কী ওইরিবা ফিভমশিং অমসুং শেংববা মফমশিংদা লমকোয়বশিং অমসুং তীর্থ চৎপা মীশিং চাংদম্ননীংঙাই লৈতবা মওংদা চাং হন্থরকপগী চৈথেং অসি য়েংলগা প্রধান মন্ত্রীনা হৌজিক্কী শেম-শাবগী কুম অসি লাপ্না লৈনবগী চৎন-কাংলোনশিং অদু ঙাক্তুনা লেবরগী পুলশিং অদু নীংথিজনা য়েন্থোক্তুনা লোইশিন্দ্রিবা থবকশিং অসি মপুং ফানা লোইশিন্নবগীদমক্তা শিজিন্নবা য়াই হায়না প্রধান মন্ত্রীগী ওইবা ৱাখল্লোন ফোংদোকখি। মসিনা লাক্কদৌরিবা চহিশিংদা তুরিজমগী মফম অসি নীংথিজনা শেম-শাদুনা থম্নবগীদমক্তা খুদোংচাবশিং অমসুং ইনফ্রাস্ত্রকচরশিং অসি শেম্বদা মতেং পাংগনি। মরুওইবা সজেসনশিংগী শরুক অমা ওইনা, প্রধান মন্ত্রীনা রাম্বান্দগী কেদারনাথ ফাওবদা শন্দোকখ্রিবা ইপা-ইপুগী হাক্তক্তগী লৈরক্লবশিং অমসুং লাইনীং-লাইশোনগী ওইবা অতৈ মফমশিং অসি মখা তানা শেমগৎনবগী মতাংদা লমজিং-লমতাকখি। মসিগী থবক অসি কেদারনাথকী মরু ওইবা মফমশিং অসি অমুক হন্না-শেমগৎপগী মথক্তা অতোপ্পশিং শেমগৎপগী থবক ওইগনি। মীফম অদুদা ব্রহ্ম কমল বাতিকা (লৈকোল) অমসুং বাসুকী তালগীদমক্তা তীর্থ চৎপশিংগী লম্বী, ম্যুজিয়ম, অরীবা শহরগী ক্বাতরশিং অদু অমুক নৌনা শেমগৎনবা অমসুং পুৱারীগী মরু ওইবশিং অদু হান্নগী আর্কিতেকচরেল ওইবা য়ুম্মায়শিং অদুদা অদুম থম্বগা লোয়ননা অকোয়বদা লৈরিবশিং অদুদা নুংঙাইগদবা পার্কিংগী মফমশিং অদু তীর্থ অদুদগী নীংথিজনা লাপ্না অমসুং চাং চানা কান্ন-কান্ননা থম্বগী অতোপ্পা খুদোংচানবশিং অদুগী থাকশিংগা মরী লৈনবা হীরমশিংগী মতাংদা মরিক চুম্না খন্নবা উখি। উত্তরাখন্দগী মুখ্য মন্ত্রী শ্রী ত্রিবেন্দ্র সিংহ রাৱত অমসুং অতৈ মকোক থোংবা ওফিসিএলশিংসু খন্ন-নৈনবা অদুদা শরুক য়াখি।
পি.এম.না জনুৱারী ১৫দা স্তার্তঅপশিংগা লোয়ননা ৱারী-ৱাতাই শাগনি

প্রধান মন্ত্রী শ্রী নরেন্দ্র মোদীনা জনুৱারী ১৫, ২০২২গী অয়ুক পুং ১০:৩০ তাবা মতমদা ভিদিও কনফরেন্সিংগী থোংদা স্তার্তঅপশিংগা লোয়ননা ৱারী-ৱাতাই শাগনি। লৌউ-শিংউ, হকশেল, ইন্তর্প্রাইস সিস্তেমশিং, স্পেস, ইন্দস্ত্রী ৪.০, সেক্যুরিতী, ফিনতেক, এনভাইর্নমেন্ত অসিনচিংবা য়াওনা সেক্তর কয়ামরুমদগী স্তার্তঅপশিংনা ৱারী-ৱাতাই শানবা অসিদা শরুক য়াগনি। গ্রোৱিং ফ্রোম রুৎস; নদজিং দি দি.এন.এ.; ফ্রোম লোকেল তু গ্লোবেল; তেক্নোলোজী ওফ ফ্যুচর; বিল্দিং চেম্পিয়ন্স ইন মেন্যুফেকচরিং; অমসুং সস্তেনেবল দিবেলপমেন্ত য়াওনা থিমশিং অসিদা য়ুম্ফম ওইরগা স্তার্তঅপ ১৫০ হেনবা অসি ৱার্কিং গ্রুপ তরুক থোক্না খাইদোকখ্রে। গ্রুপ অমমমনা ৱারী-ৱাতাই শাবা অসিদা মখোয়দা পীরিবা থিম অদুদা প্রধান মন্ত্রীগী মমাংদা প্রজেন্তেসন অমা পীগনি। ৱারী-ৱাতাই শাবা অসিগী পান্দমদি লৈবাক অসিদা ইনোবেসন তৌদুনা লৈবাক্কী মথৌ তাবশিং থুংহনবদা স্তার্তঅপশিংনা করম্না শরুক তম্বগে হায়বা খঙহনবনি। আজাদী কা অমৃত মহোৎসবকী শরুক ওইনা, চয়োল অমা চুপ্না চত্থবা থৌরম, “সেলেব্রেতিং ইনোবেতিব ইকোসিস্তেম” অসি জনুৱারী ১০দগী ১৬, ২০২২ ফাওবা কম্মর্স অমসুং ইন্দস্ত্রী মন্ত্রালয়গী দি.পি.আই.আই.তি.না পাঙথোক্লি। থৌরম অসিনা স্তার্তঅপ ইন্দিয়া ইনিসিএতিব হৌদোকখিবগী ৬শুবা কুমওন পালন তৌরি। প্রধান মন্ত্রীনা স্তার্তঅপশিংগী তৌবা ঙম্বা অসিনা লৈবাক অসিগী চাউখৎ-থৌরাংদা চাউনা শরুক তম্বা ঙমগনি হায়না চেৎনা থাজবা থমখি। মসি ইং কুমজা ২০১৬দা হৌদোকখিবা মরু ওইবা ইনিসিএতিব স্তার্তঅপ ইন্দিয়াদা মমি তাখি। সরকারনা স্তার্তঅপশিংগী গ্রোথ অমসুং দিবেলপমেন্তদা শাহৌ পীবা এতমোস্ফিয়র অমা লৈহন্নবা থবক পাইখৎখি। মসিনা লৈবাক্কী স্তার্তঅপ ইকোসিস্তেমদা চাউনা শাফু পীখি, অমসুং লৈবাক অসিদা য়ুনিকোর্নশিং তাঙ্কক নাইনা মথং-মথং গ্রোথ লাকহনখি।